***Csongrád Város Polgármesterétől***

***Száma***: 08-6164-1/2015.

***Témafelelős:***Uzsoki Zsuzsanna

**ELŐTERJESZTÉS**

**Csongrád Város Önkormányzata Képviselő-testületének**

**2015. december 17-ei ülésére**

**Tárgy:** *Tájékoztatás a közfoglalkoztatás 2015. évi tapasztalatairól és a 2016. évi közfoglalkoztatás tervezésről.*

Tisztelt Képviselő-testület!

***I. A közfoglalkoztatás 2015. évi megvalósítása*:**

A kormányzati szándék szerint 2015-2017. között cél a teljes foglalkoztatottság megvalósítása és a foglalkoztatás helyettesítő támogatás kivezetése a rendszerből. 2015. évben a költségvetés e cél megvalósítására 270 milliárd forint mértékű támogatást biztosított.

*2015. évi közfoglalkoztatás általános céljai*:

- Kiemelt prioritást kapott a START Munkaprogram folytatása, fokozatos kiterjesztése, jellemzően hosszabb időtartamú programok indítása mellett.

- Kiemelt cél továbbá az elsődleges munkaerő piacról kiszorultak, különösen a munkaerőpiarcon hátrányban lévők, az alacsony iskolai végzettségűek, a tartósan munka nélkül lévők, valamint a megváltozott munkaképességű személyek foglalkoztatásának és foglalkoztathatóságának növelése.

- A foglalkozást helyettesítő támogatásában részesülők számának 2014. évi átlagos létszámának 25%-kal történő csökkentése.

- Értékteremtő, hasznos helyi sajátosságokon alapuló, a település önfenntartását elősegítő programok támogatása (épített környezetvédelem, közétkeztetés minőségének javítása, rendezett közösségi terek kialakítása, roma lakosság lakhatásának, társadalmi integrációjának elősegítése, vízrendezés, vízkár-elhárítás, stb.)

***II. Helyzetkép***

**Közfoglalkoztatásban részt vevők havi átlagos létszáma**

**csongrádi járásban**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | | | | | **2013. év** | | | **2014. év** | | | **2015.**  **01-09.hó** | | |
| Hosszabb időtartamú közfoglalkoztatás támogatása | | | | | 61 | | | 222 | | | 161 | | |
| Országos közfoglalkoztatási program támogatása | | | | | 147 | | | 153 | | | 87 | | |
| Járási startmunka mintaprogram támogatása összesen: | | | | | 189 | | | 162 | | | 261 | | |
| -- Mezőgazdaság | | | | | 64 | | | 79 | | | 89 | | |
| -- Belvízelvezetés | | | | | 29 | | | 10 | | | 37 | | |
| -- Mezőgazdasági földutak karbantartása | | | | | 12 | | | 3 | | | 7 | | |
| -- Bio- és megújuló energiafelhasználás | | | | | - | | | - | | | - | | |
| -- Belterületi közutak karbantartása | | | | | 58 | | | 15 | | | 52 | | |
| -- Illegális hulladéklerakók felszámolása | | | | | 17 | | | 8 | | | 30 | | |
| -- Téli és egyéb értékteremtő közfoglalkoztatás | | | | | 9 | | | 46 | | | 6 | | |
| -- Helyi sajátosságokra épülő közfoglalkoztatás | | | | | - | | | 0 | | | 39 | | |
| ***Mindösszesen:*** | | | | | ***397*** | | | ***538*** | | | ***509*** | | |
| **Közfoglalkoztatási mutató** | | | | | **2,53%** | | | **3,47%** | | | **3,28%** | | |
| **Ellátásban nem részesülő álláskeresők száma**  **zárónapon** | | | | | **759** | | | **589** | | | **494** | | |
| **Álláskeresési ellátásban részesülő álláskeresők száma zárónapon** | | | | | **127** | | | **118** | | | **112** | | |
| **Foglalkoztatás helyettesítő támogatásban részesülő álláskeresők száma zárónapon** | | | | | **283** | | | **198** | | | **200** | | |
| **Regisztrált álláskeresők száma zárónapon** | | | | | **1 169** | | | **905** | | | **805** | | |
| 1% | 2% | 3% | 4% | 5% | | 6% | 7% | | 8% | 9% | | 10% |
| 11% | 12% | 13% | 14% | 15% | | 16% | 17% | | 18% | 19% | | 20%+ |

**Csongrád városban** a regisztrált álláskeresők száma 2015. január hónapban 554 fő, ebből foglalkoztatást helyettesítő támogatásban részesülők száma 128 fő.

Regisztrált álláskeresők száma 2015. november hónapban 492 fő, ebből foglalkoztatást helyettesítő támogatásban részesülők száma 167 fő.

2013. január havi adatok alapján a regisztráltak száma 1.282 fő volt, ebből foglalkoztatást helyettesítő támogatásban részesülők száma 358 fő.

A számadatok tükrében **megállapítható a változás pozitív tendenciája**.

A Csongrád Megyei Kormányhivatal Csongrádi Járási Hivatal Foglalkoztatási Osztálya 2015. évben 920 fő kiközvetítését kísérelte meg, ebből sikeres felvételt nyert 530 fő.

***III. 2015. évi kistérségi startmunka mintaprogramok***

Az előkészítő munkálatok eredményeként a Belügyminisztérium BM/3289-6/2015 számú döntésének megfelelően Hatósági Szerződés aláírására került sor Csongrád Városi Önkormányzat és a Csongrád Megyei Kormányhivatal Csongrádi Járási Hivatal Munkaügyi Kirendeltsége között az alábbi öt kistérségi startmunka mintaprogram megvalósítására.

|  |  |  |  |  |
| --- | --- | --- | --- | --- |
| **2015.** | **Létszám (fő)** | **Bér+járulék (Ft)** | **Dologi (Ft)** | **Összesen** |
| Mezőgazdasági pr. /2015.03.03.-2016.02.29-ig | *40* | 46.538.183 | 5.644.203 | 52.182.386 |
| Közúthálózat javítása  /2015.04.02.-2016.02.29-ig | 40 | 40.603.558 | 7.102.914 | 47.706.472 |
| Belvízelvezetés /2015.04.02.-2016.02.29-ig | 20 | 22.829.948 | 3.373.551 | 26.203.499 |
| Illegális Hulladéklerakók felszámolása/2015.04.02.-2016.02.29-ig | 30 | 31.317.042 | 4.577.060 | 35.894.102 |
| Helyi sajátosság  /2015.03.03.-2016.02.29-ig | *15* | 17.156.992 | 3.431.398 | 20.588.390 |
| **Mindösszesen:** | **145** | **158.445.723** | **24.129.126** | **182.574.849** |

***III/1. Mezőgazdasági projekt***

A programban résztvevők létszáma 40 fő.

A 2013. évben megkezdett mezőgazdasági program folytatásaként, mint ráépülő program valósult meg a 2015-ös mezőgazdasági Startmunka Mintaprogram. A program két részből tevődött össze, zöldségtermesztés, szabadföldi és fóliasátras formában, valamint dísznövénytermesztés. A mezőgazdasági terület nagysága 5,5 ha szabadföld, 0,7 ha fólia. A földterület önkormányzati tulajdonú. A megtermelt zöldségek egy része a gyermekétkeztetési konyhán került felhasználásra, másik része jelenleg raktározás alatt áll, ez burgonya, vöröshagyma, fűszerpaprika, későbbi felhasználás érdekében. A dísznövénytermesztés eredménye, hogy a város területén lévő parkokban, köztereken 60.000db egynyári és kétnyári palánták kerültek kihelyezésre.

A mezőgazdasági projekt nagy élő munka igényű, a projekt keretében megtermelt zöldségek értéke 643.150,-Ft, raktáron van 412.280,-Ft értékű áru, a virágpalánták értéke 5.100.000,-Ft.

A mezőgazdasági programban résztvevő emberek a város közterületein lévő virágágyak gondozásában és a zöldfelület gondozásában is folyamatosan részt vállalnak.

*Kimutatás a megtermelt zöldségfélék mennyiségéről és felhasználásáról*

|  |  |  |  |
| --- | --- | --- | --- |
| **Megnevezés** | **Mennyiség** | **Állapot** | **Megjegyzés** |
| Fürtös uborka | 401 kg | Tenyészidő alatt folyamatos szedés, betakarítva | Felhasználás a GESZ konyhán |
| Paradicsom | 807 kg | Tenyészidő alatt folyamatos szedés, betakarítva | Felhasználás a GESZ konyhán |
| Burgonya | 8725,6 kg | Betakarítva | 3069,6 kg felhasználásra került a GESZ konyháján,  5656 kg raktározva |
| Száraz bab | 101 kg | Tenyészidő alatt folyamatos szedés, betakarítva | GESZ konyhára szállítva |
| Vöröshagyma | 1049 kg | Betakarítva | 645,8 kg GESZ konyhán felhasználásra került  407 kg raktározva |
| Fűszerpaprika | 163 kg | Feldolgoztatva | 127 kg raktáron |
| Árvácska kétnyári palánta | 25.000db | Város területére kiültetve |  |
| Egynyári virág | 35.000db | Város területére kiültetve |  |

A közfoglalkoztatásban résztvevők számára védőruházat és munkaeszközök biztosítottak voltak.

**A programhoz biztosított dologi költségek elszámolása megtörtént.**

***III/2. Közúthálózat javítása***

A programban résztvevők létszáma 40 fő.

A program keretében az önkormányzat kezelésében lévő belterületi közút és csatlakozó létesítmények karbantartása történt meg, így kiemelten a meglévő úthálózat űrszelvényéinek biztosítása, közlekedési létesítmények, utak, járdák karbantartása. Az űrszelvények biztosítási munkálataihoz szükséges alapgép a 2013-as program keretében biztosított, így ezen munkálatok az előző évi programra épültek. **2015. évben a program keretében nagy értékű tárgyi eszköz, tréler került beszerzésre.**

A munkálatokat kapacitás függvényében tudták végezni. Az űrszelvények a munkálatok elvégzése után látványos képet nyújtanak, illetve a közlekedést biztonságosabbá tették.

A program keretében több belterületi út minősége javult, a padkák kiépítési munkálatainak elvégzésével, illetve útburkolatok szakaszos javításával.

A város területén több meglévő járda, illetve térburkolat került átépítésre a program keretében biztosított alapanyagok felhasználásával, gyártásával, beépítésével. Az alapanyagokra a program 4.631l.903,-Ft-ot biztosított.

A munkálatokkal érintett járdákon való közlekedés biztonságosabbá vált. A program keretében foglalkoztatottak részére a munkavédelmi ruházat biztosítva volt.

**A programban biztosított dologi költségek elszámolása megtörtént.**

Az eddigi munkálatokkal mintegy 10.000 fm közlekedési létesítményt érint.

**Járda lap lerakás:**

Elkészült utca szakaszok:

- Kert u. = 180m

- Hosszú utca u. = 40 m

- Szemere Bertalan = 184 m

- Nagymező u. = 200 m

- Eötvös u. járda, =50 m (eddig elkészült)

- Csengeri u. = 120 m

- Akácfa u., = 280 m

- Gyöngyvirág u. (Szakközép előtt) = 260 m

**Összesen= 1054**m

**Út űrszelvény biztosítása:**

* Andrássy u., = 2x590fm
* Budai N. A. u. =1100fm
* Vasút u =750fm
* Darányi. u. =400fm
* Kisréti út =2x3000fm

**Padka felújítás:**

* Dobó István u =.,2x230fm
* Jegenye u., =2x600fm
* Öregvár u =2x850fm
* Síp u. =120fm
* Kisréti utak =3000 m (teljes úttest)

**Útburkolati jelek festése:**

* Hársfa u.
* Muskátli u.
* Szőlőhegy u.
* Kerékpár út átkelési szakaszai.

***III/3. Belvíz elvezetés***

A rendelkezésre álló létszám: 20 fő

Tervezett feladatok, meglévő zárt és nyílt rendszerű csapadék vízelvezetők karbantartása, műtárgyak felújítása, csapadékvízgyűjtő területek gondozása, záportározók állagmegóvása. Eddigiekben elvégzett munkálatok, meglévő zárt rendszerek gépi mosatása takarítása, műtárgyak felújítása, tisztító idomok, aknák karbantartása. Nyílt rendszerek űrszelvényének folyamatos takarítása. A zárt rendszerek fenntartásához a pályázati lehetőségek adta MUT típusú speciális felépítménnyel ellátott járművet használjuk, sajnos a folyamatos üzemmódot a sűrű meghibásodások és javítások miatt, biztosítani nem tudtuk. A programból új adapterekre és javításra 2.721.635,-Ft-ot költöttünk.

A program keretében foglalkoztatottak részére a védőruházat és munkaeszközök biztosítottak.

**A programhoz biztosított dologi költségek elszámolása megtörtént.**

**Zártrendszer tisztító aknáinak takarítása:**

* Fő u.,
* Vasút u.,
* Bethlen G. u.,
* Andrássy u., Hársfa u.,
* Muskátli u.,
* Vég u.,
* Móra rkp.,
* Erzsébet u.,
* Tulipán u.,
* Dob u.,
* Rakodó dűlői átemelői szakasz

**Zártrendszer gépi takarítása (MUT):**

* Bethlen G.u.,
* Piroska J. tér,
* Ady E. u.- Fő u.,
* Bökényi városrész

A fenti munkálatokkal érintett 12.000 fm szakaszon végzett munkálatokat jelent.

**Nyílt rendszerű csapadékcsatorna űrszelvényének takarítása**:

* Alma u.,
* Fohász u.,
* Petneházi u.,
* Eötvös u.,
* Hosszú u.,
* Árvíz u.,
* Ady E. u.,
* Záportározók,
* Budai N.A. u.,
* Nyíl u.,
* Összetartás u.,
* Bólyai u.,
* Kinizsi u.,
* Kemény Zs. u,.
* Kenyérgyári csatorna,
* Szegedi út,
* Csengeri u.,
* Baross G. rkp.,
* Budai N.A. u. É-oldaláról nyíló utcák,
* Széchenyi u-ra merőleges utak

A fenti munkálatokkal mintegy 40.000fm-nyi szakasz érintett.

***III/4. Illegális hulladék lerakóhelyek felszámolása projekt***

A rendelkezésre álló létszám: 30 fő

Az illegális hulladék lerakó helyek felszámolása folyamatos problémát, feladatellátást jelent.

A projekt kivitelezése csak időszakos eredménnyel jár, mivel az emberi felelőtlenség következtében a kommunális hulladék újratermelődik vagy újabb képződik így a projekt számára kifogyhatatlan feladatot biztosítva.

A program keretében az illegális lerakók helyekről (Alsóváros, Zöldfa utca, Kiskunfélegyházi út, Vízlépcső út, Ipari út, Csongrád-Bokros elkerülő út.) több alkalommal sok száz zsáknyi szemetet szedtünk össze és szállítottuk el a gátéri lerakóba. E mellé társult a városba bevezető közforgalmi utak, kerékpár utak, városszéli dűlő utak mellett rendszeresen kézi erővel összegyűjtött kommunális hulladék, valamint a város belterületén végzett napi kézi takarításból származó szemét. A szemétszedéshez 3.000 db 110 l-es szemetes zsák 190.500 Ft, valamint 1db targonca, 3.605.000Ft értékben került beszerzésre.

A begyűjtésre és elszállításra került szemét mennyisége a mérlegjegyek alapján 95.620 kg, ami 230 m3 volt.

A program keretében foglalkoztatottak részére a védőruházat és munkaeszközök biztosítottak.

**A programhoz biztosított dologi költségek elszámolása megtörtént.**

***III/5. Helyi sajátosságra épülő közfoglalkoztatás***

A program 2015. március 03-val 15 fővel indult. A projekt célja: értékteremtő, a Csongrád József Attila u. 9. szám alatti 8db önkormányzati bérlakásból 5 db udvari lakásban illemhelyek kialakítása, nyílászárók cseréje, burkolatok felújítása, tisztasági festése, illetve a tetőfedés felújítása, esőcsatorna cseréje. A projektben 1 fő munkairányító, 2 fő szakmunkás és 12 fő segédmunkás vesz részt.

Az eltelt időszakban, jelen időpontig az 5 lakásból 3 lakásban elkészült a teljes felújítás, a 4. lakásban a festési munkák vannak hátra, míg az 5. lakásban most készül a WC kialakítás. Az épületrész tetőszerkezete, tetőfedése és esőcsatornája felújításra került, a lakások felújítása előtt, mely eredményeképp az eltelt időszakban beázás nem volt. A projekt 2016. 02. 29-én zárul, mely időpontig a hátralevő festési, burkolási, szerelvényezési munkák teljes körűen elkészülnek.

A projekt a felújítási munkálatokhoz 2.843.551,-Ft anyagköltséggel járul hozzá.

**A felhasználandó anyagok már beszerzésre kerültek és a költségek elszámolása megtörtént.**

***IV. Hosszabb időtartamú közfoglalkoztatás***

A *3. sz. melléklet* a hosszabb időtartamú közfoglalkoztatást mutatja be. A hatósági szerződések szerint 11 intézmény és egy gazdasági szervezet nyújtott be sikeres pályázatot, melynek eredményeképpen 351 fő közfoglalkoztatása valósult meg.

Több közfoglalkoztatottnak a közfoglalkoztatási jogviszonya meghosszabbításra került, így a létszám adatoknál az újabb hatósági szerződésnél plusz létszámként jelenik meg ugyanaz a foglalkoztatott személy.

***Foglalkoztatók tapasztalatai:***

***IV/1. Művelődési Központ és Városi Galéria***

A Művelődési Központ és Városi Galéria 2015 júliusától 5 személyt alkalmaz hosszú távú közfoglalkoztatási programban.

Az Intézmény tevékenységi köre a Belvárosi Kézműves házak üzemeltetésével, az ott folyó színvonalas szakmai munka megszervezésével, kézműves foglalkozások levezetésével, a házak bemutatásával jelentősen bővült. Ezt a tevékenységi kört is segítette a közfoglalkoztatott dolgozók munkája. Foglalkoztatásuk segítséget nyújt a Galériában és a Művelődési Központban folyó szakmai munkához is. A közfoglalkoztatásban dolgozók munkájukat lelkiismeretesen végzik, a rájuk bízott feladatot legjobb tudásuk alapján látják el.

***IV./2. Csongrádi Információs Központ Csemegi Károly Könyvtár és Tari László Múzeum***

Az intézmény 2015-ben 4 főt foglalkoztatott közfoglalkoztatásban, egy fő közfoglalkoztatási jogviszonya meghosszabbításra került 2016.02.29. napjáig.

Ellátott munkakörök: adminisztrációs feladatok, digitalizálási munkák, illetve épület karbantartási feladatok. Az intézmény a közfoglalkoztatottak munkájával elégedett. A továbbfoglalkoztatásra –közfoglalkoztatás keretein belül - igény mutatkozik a jövőben is.

***IV/3. Dr. Szarka Ödön Egyesített Egészségügyi és Szociális Intézmény***

***(korábban Szociális Ellátások Intézménye)***

A Szociális Ellátások Intézményében 2014. évről 15 fő közfoglalkoztatása áthúzódott 2015. február 28. napjáig.

2015. 04.01. napjától az intézmény takarító, udvaros, karbantartó, szociális gondozó és ápoló valamint szociális munkás munkakörben foglalkoztatott álláskeresőket. Hatósági szerződés szerint 13 főre kapott támogatást az intézmény, ebből 4 főnek meghosszabbításra került a közfoglalkoztatási jogviszonya.

A közfoglalkoztatottak munkája jelentősen hozzájárult az intézmény magasabb szintű feladatellátásához.

***IV/4. ESÉLY Szociális és Gyermekjóléti Alapellátási Központ***

A közfoglalkoztatottak az intézmény telephelyein házi gondozói, takarítói, udvaros-karbantartói munkakörben tevékenykednek 2015. május 12-től folyamatosan 2016. február 29-ig

A házi gondozás keretében foglalkoztatott munkatárs folyamatos helyettesítést végzett- végez jelenleg is. A magas számú ellátotti kör ellátását csak szakképzett segítséggel tudják maximálisan teljesíteni. A takarítói munkakörben dolgozó munkatárs feladata a megfelelő higiéniás környezet biztosítása.

***IV/5. Csongrád Városi Önkormányzat Gazdasági Ellátó Szervezet***

**A** Gazdasági Ellátó Szervezet 2015. április 1-én jött létre, így az év elején induló közfoglalkoztatásokból kimaradt. A maradvány pénzek elosztásakor szeptembertől már volt lehetősége az intézménynek közfoglalkoztatási létszámot igényelni.

A Gazdasági Ellátó Szervezet 2015. évben hosszú távú közfoglalkoztatás keretében 5 főt foglalkoztat. Az egy fő adminisztrációs ügyintéző a TOURINFORM Irodán került foglalkoztatásra. Az ügyviteli tevékenység keretében foglalkoztatott egy fő a startmunka közfoglalkoztatási programban résztvevő dolgozók, adminisztrációs tevékenységében nyújt segítséget.

A takarító foglalkoztatása az Óvoda-iskola konyhán valósul meg.

A kistérségi startmunka Mezőgazdasági Mintaprogram keretében előállított termékeket a diákétkeztetéshez használják fel.

A termények beszállítása június hónaptól folyamatosan történt.

***IV/6. Piroskavárosi Idősek Otthona***

2015. évben hosszú távú közfoglalkoztatásban 2 fő vett részt takarítói munkakörben.

***IV/7. Piroskavárosi Szociális és Rehabilitációs Foglalkoztató Nonprofit Kft.***

A Kft-nél 2015. évben hosszú távú közfoglalkoztatásban 5 fő vett részt.

A közfoglalkoztatás időtartama:2015.03.10-től 2015.07.31.-ig, mely jogviszony meghosszabbításra került 2015. 09. 01. napjától 2016. 02. 29-ig. A közfoglalkoztatottak közül 2 fő konyhai kisegítő a Szent I. u. telephelyen, 3 fő takarító a Templom u. 13/a. szám alatt dolgozik.

***IV/8. Csongrádi Óvodák és Bölcsődék Igazgatósága***

A Csongrádi Óvodák és Bölcsődék Igazgatósága a 2015. évi hosszú távú közfoglalkoztatásban több alkalommal részt vett. A közfoglalkoztatottak száma összesen 22 fő volt, dajkai, takarítói, és udvaros munkakörben voltak

***IV/9. Csongrád Városi Önkormányzat Városellátó Intézmény***

Az intézmény 2 főt foglalkoztat hosszabb időtartamú közfoglalkoztatás keretében recepciós, vezeték és csőhálózat szerelő feladatkörben. Mindkettőjük közfoglalkoztatási jogviszonya meghosszabbításra került.

***IV/10. Polgármesteri Hivatal és Kisebbségi Önkormányzat***

Az önkormányzatoknál adminisztratív és technikai munkakörben valósult a közfoglalkoztatás.

***V. Képzések***

*Település karbantartó és családellátó képzés*

Csongrád Városi Önkormányzat település karbantartó és családellátó képzésre nyert támogatást indult 74 fő bevonásával . A munkavégzéssel egybekötött képzés időtartama: 2014. december 01. - 2015. április 09.

Település karbantartó képzésben 38 fő, családellátó képzésben 36 fő regisztrált álláskereső vett részt.

A település karbantartó képzés 400 órából (120 óra elmélet, 280 óra gyakorlat), a családellátó képzés 446 órából (94 óra elmélet,352 óra gyakorlat) tevődött össze. Az elmélet órákat követően a gyakorlat és a munkavégzés a Városellátó Intézmény, Szociális Ellátások Intézménye telephelyein, valamint a Piroskavárosi Idősek Otthonában történt.

*Hulladékválogató, pénzügyi ügyintéző képzés*

Hulladékválogató képzéssel egybekötött közfoglalkoztatási program indult 2015.08.24.-től 2015.10.31.-ig 15 fő részére. A résztvevők feladata a város közigazgatási területén az illegális hulladéklerakó helyek felszámolása, szebb és tisztább lakókörnyezet biztosítása. A képzés 72 óra elméleti és 168 óra gyakorlatból állt. A gyakorlati helyszínt a Csongrádi Víz és Kommunális Kft. Felgyői Regionális Kft. Felgyői Regionális Hulladékkezelő Központja biztosította.

A 2015.08.27.-től 2015.10.31.-ig tartó pénzügyi ügyintéző képzéssel egybekötött program célja, hogy a résztvevők ismereteket szerezzenek a számítógépes adatrögzítés és egyéb adminisztrációs feladatok terén.

Jártasságot szerezzenek az adminisztrációs háttérmunkák elvégzésében. A résztvevők létszáma: 15 fő.

*Mezőgazdasági munkás képzés*

2015. 09.14.-től 2015.10.31.-ig 8 fő részvételével indult program 78 óra elméleti és 168 óra gyakorlati képzést tartalmazott. A program célja a város közigazgatási területén a mezőgazdasági munkák végzéséhez szükséges ismeretekkel rendelkező emberek képzése.

***VI. 2016. évi közfoglalkoztatás tervezése***

2016. évi kistérségi start munkaprogramok tervezésénél a legnagyobb hangsúlyt az értékteremtésre kívánjuk fordítani. A tervezés 2015. augusztus-szeptember hónapban az intézmények és a Pénzügyi-Városfejlesztési, valamint az Egészségügyi és Szociális Bizottság bevonásával megtörtént.

A bizottságok tagjai a helyi sajátosságra épülő program körültekintő előkészítése érdekében helyszíni bejárást is tartott, így alakították ki a programban szereplő önkormányzati bérlakások listáját és súlyozva az elvégzendő munkálatokat az alábbiak szerint:

- Csongrád, Petneházi u. 14. szám alatt lévő 3 db önkormányzati bérlakásból az udvarfronton elhelyezkedő 2 db bérlakásba villany beszerelés.

- Csongrád, Tompa M. u. 14. szám alatti bérlakásban 3 db bérlakás festési munkálatainak elvégzése.

- Csongrád, Csengeri u. 27. szám alatt található 5 db szociális bérlakásnál a jelenlegi komfortfokozat megtartása mellett tetőszerkezet javítási munkálatainak elvégzése.

- Csongrád, Jókai Mór u. 3. szám alatti bérlakások felújítása, 3 db szociális bérlakásban szennyvíz, víz és WC kialakítása.

A 2015. évi kistérségi Startmunka Mintaprogramokat (helyi sajátosság, mezőgazdasági program, közúthálózat javítása, belvízelvezetés, illegális hulladéklerakók felszámolása) bővíteni kívánjuk az úgynevezett bio- és megújuló energia felhasználásra irányuló programmal.

A bio- és megújuló energia felhasználásra irányuló program a város kezelésében lévő zöldterületeken keletkező nagy mennyiségű zöldhulladék felhasználását célozza meg, mely eredményeképpen három intézményben, Piroskavárosi Idősek Otthona, Piroskavárosi Szociális és Rehabilitációs Foglalkoztató Nonprofit Kft-nél, Városellátó Intézménynél a fűtési rendszer átalakítását tervezzük.

A fenti intézmények vonatkozásában energetikai szakértő által elkészített megvalósulási tanulmányt is készítettünk. A program fő célja, a felhasznált gáz energia radikális csökkentése, hosszú távon kiváltása. A foglalkoztatottak tervezett létszáma 15 fő.

Mezőgazdasági programban a szabadföldi területeken 5,5 ha nagyságon tönkölybúzát kívánunk termelni. A betakarított és megőrölt tönkölybúzát étkezési célokra a gyermekélelmezésben saját konyhán kívánjuk felhasználni (a búza vetése megtörtént). A program keretében a kertészeti telepen, a fóliákban, illetve az üvegházban továbbra is paprikát, paradicsomot, uborkát, egy és kétnyári virágokat, dísznövényeket tervezünk termeszteni. A parkok, közterületek gondozása továbbra is a program keretében valósulna meg, az önkormányzat tervei szerint a városban, illetve a város elkerülő utakon lévő körforgalmak gondozását átvennénk az útfenntartótól, így ezen körforgalmak virágokkal való beültetése, gondozása is a program keretében valósulhatna meg. A program támogatottsága esetén a közfoglalkoztatottak száma 40 főről 50 főre emelkedhetne.

Önkormányzati útőr egyéb minta program keretében a kerékpárutak karbantartását és cserjeirtást tervezünk megvalósítani. Fő feladat a Tisza-hídra felvezető szakasz, a felgyői és a bokrosi kerekpárút rendezése.

Csongrád, József Attila u. sarkánál, valamint a Fő u.- Szép u. – Sugár u. közötti szakaszon, a Fövenyi u. – Jókai u. közötti szakaszon a besüllyedt kerékpárút újra rakása.

**2016. évre tervezett kistérségi startmunka mintaprogramok**

|  |  |  |  |  |
| --- | --- | --- | --- | --- |
| **2016.** | **Létszám (fő)** | **Bér + járulék (Ft)** | **Dologi (Ft)** | **Összesen** |
| Helyi sajátosság  /2016.03.02.-2017.02.28-ig) | 30 | 33.272.597 | 7.264.542 | 40.537.139 |
| Mezőgazdasági pr.  /2016.03.02.-2017.02.28-ig/ | 50 | 57.728.827 | 10.030.104 | 67.758.931 |
| Közúthálózat javítása  /2016.03.02.-2017.02.28-ig/ | 30 | 33.134.451 | 7.409.498 | 40.543.949 |
| Belvízelvezetés  /2016.03.02.-2017.02.28-ig/ | 20 | 22.833.714 | 4.050.150 | 26.883.864 |
| Illegális hulladéklerakók felszámolása  /2016.03.02.-2017.02.28-ig/ | 40 | 45.364.461 | 8.747.474 | 54.111.935 |
| Bio - és megújuló energia felhasználás /2016.03.02.-2017.02.28-ig/ | 15 | 16.112.775 | 3.974.181 | 20.086.956 |
| Önkormányzati útőr egyéb minta program /2016.03.01.-2016.11.30.-ig/ | 5 | 4.042.845 | 1.342.618 | 5.385.463 |
| **Mindösszesen:** | **190** | **212.489.670** | **42.818.567** | **255.308.237** |

***VII. Eredmények, tapasztalatok:***

* A 2015. évre kitűzött célok már részben megvalósulnak az által, hogy értékteremtő, hasznos munkát végeztek és végeznek a közfoglalkoztatottak.
* A mezőgazdásági programban megtermelt zöldségek felhasználása a közétkeztetésben megtörténik, így jelentős mértékben csökkennek a nyersanyag költségekre fordítható kiadások.
* A fóliatelepen megnevelt és később kiültetett virágpalánták a város utcáit, köztereit szépítik.
* A parlagfűirtás a mezőgazdasági programelem és a hosszabb időtartamú közfoglalkoztatás keretében megvalósult az előírt ütem szerint.
* Mezőgazdasági program keretében:
* I. ütemben részt vett 40 fő, parlagfű mentesített terület nagysága 42.000m2,
* II. ütemben szintén 40 fő vett részt, parlagfű mentesített terület 42.000m2,
* III. ütemben részt vett 40 fő, parlagfű mentesített terület 52.000m2
* Míg a hosszabb időtartamú közfoglalkoztatásból részt vett létszám 40 fő, parlagfű mentesített terület nagysága 65.000m2, a III. ütemben.
* A város útjai, járdái megszépültek.
* Az illegális hulladéklerakó helyek felszámolásával a lakosság komfortérzete javult.
* A helyi sajátosságra épülő közfoglalkoztatás keretében értékteremtő felújítási, beruházási munkálatok történtek a Csongrád, József Attila u. 9. szám alatt található szociális bérlakástömbben (illemhely kialakítás, nyílászáró csere, burkolat felújítás, tisztasági festés, tetőfedés felújítása, esőcsatorna cseréje): Az önkormányzati vagyon megóvását és értéknövelését szolgálta.
* Hosszú távon kiemelkedő megbízható munkát végző közfoglalkoztatottak közül várhatóan 2016. évben megüresedett álláshelyre 2 fő saját állományban felvételt fog nyerni.
* A Startmunka Program és az önkormányzat hosszú távú közfoglalkoztatási programjaiban foglalkoztatott összesen 539 fő vonatkozásában megvizsgáltuk a táppénz, betegszabadság igazolt és igazolatlan mulasztásokat.

539 fő a beszámolási időben 48.114 munkanapot kellett volna, hogy ledolgozzon.

2015. 01. 01. -2015. 11. 30 között:

* 1.256 nap táppénz,
* 1.705 nap betegszabadság,
* 323 nap igazolt távollét
* 757 nap igazolatlan távollét volt.

A munkamorál véleményünk szerint javult, mert a fentiekben részletezett hiányzások,

* táppénznél 2,6%,
* betegszabadság esetén 3,5%,
* igazolt távollét setén 0,006%,
* igazolatlan távollét esetén 0,0015%-ot értek a munkanapokhoz viszonyítva.
* Nagyértékű tárgyi eszközök beszerzésére került sor növelve az önkormányzat vagyonát,
* tréler, közútprogram, értéke 2.000.095,-Ft
* targonca illegális hulladéklerakó felszámolása program, értéke 3.605.149,-Ft
* kocsi adapterek belvízprogram, értéke 2.721.623,-Ft

Kérem a Tisztelt Képviselő-testületet, hogy a közfoglalkoztatás 2015. évi tapasztalatairól és a 2016. évi közfoglalkoztatás tervezéséről az adott tájékoztatómat szíveskedjen tudomásul venni.

**Határozati javaslat**

Csongrád Város Önkormányzata Képviselő-testülete megtárgyalta és tudomásul vette a „*Tájékoztatás a közfoglalkoztatás 2015. évi tapasztalatairól és a 2016. évi közfoglalkoztatás tervezésről”* című előterjesztést, tájékoztatást.

*Határidő:* azonnal

*Felelős*: Bedő Tamás polgármester

Erről értesül:

1. Képviselő-testület tagjai
2. Csongrád Város Polgármestere
3. Csongrád Város Jegyzője
4. Csongrád Megyei Kormányhivatal Csongrádi Járási Hivatal Foglalkozási Osztálya
5. Irattár

Bedő Tamás

polgármester